
ОБЩИНСКИ СЪВЕТ
8000 Бургас, ул. ”Александровска” № 26; тел.: 056/ 907 207;

www.burgascouncil.org; e-mail: council@burgas.bg 

ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО
ПРОТОКОЛ №38
Днес 22.06.2023 г., от 09:00 часа, в Зала №2, ет. 1, Община Бургас, ул. „Александровска“ № 26, се проведе заседание на Постоянна комисия по транспорт и безопасност на движението (ПКТБД).

На заседанието на комисията присъстваха: Евелина Михалева – председател, Манол Тодоров – зам.-председател и членове: Анелия Иванова, Диян Георгиев, Боян Дяков, Живко Господинов и Юлиян Кулев. 


По конкретни точки от дневния ред участие взеха: Виолета Лазова – началник на отдел „Икономика и бизнес развитие“, Иван Гюлев – началник на отдел „Безопасност и организация на движението“, Петко Драгнев – управител на „Бургасбус“ ЕООД и Любомир Ламбрев – управител на „Такси Бургас“ ООД.

След извършена проверка на кворума, заседанието откри и ръководи председателят – Евелина Михалева, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД
1. ОбС 08-00-14183 
Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година 

2. ОбС 08-00-14217 
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

3. ОбС 08-00-14136 
Молба от Н. Т. П., относно: Неправилно преместване на автомобил на наказателен паркинг

4. ОбС 08-00-14175 
Искане от представители на таксиметровия бранш, относно: Повишаване на минималната тарифа за таксиметров превоз на пътници в гр. Бургас за 2023 г.

5. ОбС 08-00-13891 
Заявление от С. П. К., относно: Изграждане на пешеходни пътеки


6. ОбС 08-00-13859 
Писмо от Т. Г., относно: Таксиметрова стоянка пред болница „Сърце и мозък“

------------------------------------------------------------------------------

По точка 1

ОбС 08-00-14183
Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година
Виолета Лазова – началник на отдел „Икономика и бизнес развитие“ представи докладната записка. Тя подчерта, че от петнадесет общински търговски дружества само три от тях не са реализирали печалба за отчетната финансова година.

След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Подкрепя проекта за решение.

--------------------------------------------------------------------------------

По точка 2
ОбС 08-00-14217
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

Членовете на Комисията единодушно се съгласиха, че Приложение № 1, вариант 1 на комплексната съдебно-техническа експертиза е най-предпочитания за делба на имота.

След като обсъдиха докладната записка и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза, при определената от вещите лица стойност на имота и определя параметрите за изработване на спогодба.

--------------------------------------------------------------------------------

По точка 3
ОбС 08-00-14136
Молба от Н. Т. П., относно: Неправилно преместване на автомобил на наказателен паркинг
След като обсъдиха постъпилата молба от Н. Т. П., и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Да се изпрати постъпилата молба на ОП „Транспорт“ за изготвяне на отговор към Н. Т. П.

------------------------------------------------------------------------------

По точка 4
ОбС 08-00-14175
Искане от представители на таксиметровия бранш, относно: Повишаване на минималната тарифа за таксиметров превоз на пътници в гр. Бургас за 2023 г.
Председателят даде думата на представител на таксиметровия бранш да изложи пред членовете на Комисията мотивите за исканите изменения.

Л. Ламбрев – управител на „Такси Бургас“ ООД, представи подробно предложенията на 90% от таксиметровите шофьори. Той подчерта, че инфлацията, цените на горивата и общата икономическа обстановка са в основа на желанието на водачите да се актуализират минималните цени за 1 км пробег.

Евелина Михалева попита колко фирми стоят зад депозираното искане, като уточни, че има компании, които не са съгласни с увеличението. Ламбрев отговори, че единствено диспечерските центрове или малки компании могат да изразят несъгласие. Той кaза, че разполага с подписка, която ще предостави на Комисията.

Живко Господинов заяви, че подкрепя искането на бранша за увеличаване на минималните тарифи и за разрешаване на достъп до „Автогара Юг“ при заявка.

Боян Дяков изрази мнение, че използването на буслентите би могло да облекчи трафика, но трябва да се контролира престоят, защото ще се затрудни движението на градския транспорт. Относно завишението на цените, Дяков каза, че би се съгласил, но не и с тези стойности, които заявителите искат.

Диян Георгиев – посочи, че определените тарифи, с минимална и максимална стойност позволява на всеки да определи на каква цена да извършва превоз. Той обясни, че трябва да се обърне повече внимание на качеството на предлаганата услуга, като това ще доведе и до печалба.

Иван Гюлев – началник на отдел „Безопасност и организация на движението“ – обърна внимание на всички, че за ползване на буслентите са необходими законодателни промени. По отношение на „Автогара юг“, Гюлев поясни, че според Генералния план за организация на движението е допустимо да влизат само автомобили на градския транспорт, а в прилежащите територии на ЖП гарата има изграден паркинг, който е достъпен за хора с увреждания, има и таксиметрова стоянка. Той добави, че Община Бургас не разполага с химически тоалетни.

Петко Драгнев – управител на „Бургасбус“ ЕООД заяви, че Законът забранява влизането в автогарите и това е регламентирано ясно и точно, а движението в автобусните ленти, в натоварените зони, би довело до нарушение на разписанията.

Манол Тодоров изрази мнение, че по отношение промяна на цената предложението е резонно. Той също посочи, че другите три искания не могат да бъдат удовлетворени и предложи да се изготви, от Председателя, извънредна докладна записка за редовната юнска сесия със следните стойности: минимална дневна тарифа от 1,19 лв./км и минимална нощна тарифа от 1,29 лв./км. 

Председателят подложи на гласуване предложенията за промяна на тарифата:

1. Минимална дневна тарифа от 1,19 лв./км и минимална нощна тарифа от 1,29 лв./км. (с 4 гл. "за", 0 гл. "против" и 3 гл. "въздържали се"); 

2. Минимална дневна тарифа от 1,20 лв./км и минимална нощна тарифа от 1,30 лв./км. (с 1 гл. "за", 0 гл. "против" и 6 гл. "въздържали се"); 

3. Минимална дневна тарифа от 1,25 лв./км и минимална нощна тарифа от 1,40 лв./км. (с 0 гл. "за", 5 гл. "против" и 2 гл. "въздържали се");
Членовете на Комисията се обединиха да се изготви, от Председателя, извънредна докладна записка за редовната юнска сесия със следните стойности: минимална дневна тарифа от 1,19 лв./км и минимална нощна тарифа от 1,29 лв./км.

След приключване на дебатите и в резултат на явно гласуване, със 7 гл. "за", 0 гл. "против" и 7 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Председателят на Постоянната комисия по транспорт и безопасност на движението да изготви и внесе извънредна докладна записка за разглеждане и гласуване от Общински съвет – Бургас с изменение на минимална цена за таксиметров превоз на пътници за един 1 километър пробег за дневна тарифа – 1,19 лв./км и за нощна тарифа – 1,29 лв./км.
------------------------------------------------------------------------------

По точка 5
ОбС 08-00-13891
Заявление от С. П. К., относно: Изграждане на пешеходни пътеки 
Председателят запозна членовете на Комисията с постъпилото становище.

Иван Гюлев – началник на отдел "Безопасност и организация на движението" информира заседаващите, че заявителят е уведомен писмено за произнесеното отрицателно становище.

След като обсъдиха писмото от Иван Гюлев – началник на отдел "Безопасност и организация на движението" и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Приема за сведение. 
------------------------------------------------------------------------------

По точка 6
ОбС 08-00-13859
Писмо от Т. Г., относно: Таксиметрова стоянка пред болница „Сърце и мозък“

Председателят запозна членовете на Комисията с постъпилото становище.

Иван Гюлев – началник на отдел "Безопасност и организация на движението" информира заседаващите, че заявителят е уведомен писмено за произнесеното становище.

След като обсъдиха писмото от Иван Гюлев – началник на отдел "Безопасност и организация на движението" и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Приема за сведение. 
---------------------------------------------------------------------------------------

ПРЕДСЕДАТЕЛ: ………………………..








(ЕВЕЛИНА МИХАЛЕВА)
ПРОТОКОЛИСТ: ……………………



(Марина Франц)

